Reverendo domino suo A., Dei gratia archiepiscopo Ludunensi, J. comes et A. comitissa Masticonensis, salutem et honorem. Vobis notum facimus quod in domo quæ Mons Bertodi dicitur, et pertinet ad Cluniacensem ecclesiam, tanquam jus suum, nunquam exegimus vel habuimus herbergariam, procurationem aut gistum, seu exactionem, nec scimus nec credimus ista nobis in illa deberi. Et si forte aliquod jus in hiis haberemus, eisdem dedimus et concessimus et quitamus, scilicet abbati et conventui Cluniacensi et monachis ibi manentibus pro nobis et successoribus nostris in perpetuum. Et hæc vobis per præsentes litteras intimamus. In cujus rei testimonium ego J. comes sigillum meum præsentibus feci apponi. Et ego A. comitissa sigillo domini mei comitis super hiis sum contenta. Actum anno Domini Mº CCº XXXº VIIº.